پردیپ کمار

پردیپ کمار کو ایک ایسے اداکار کے طور پر یاد کیا جاتا ہے جنھوں نے 1950اور 60کی دہائی میں اپنے تاریخی کرداروں کے ذریعہ ناظرین کو محظوظ کیا۔اس زمانے میں فلم سازوں کو اپنی فلموں کے لیے جب بھی کسی بادشاہ، شہنشاہ، پرنس یا نواب کے کردار کی ضرورت ہوتی تھی تو وہ پردیپ کمار کو یاد کیا کرتے تھے۔ ان کی دلکش اداکاری سے آراستہ فلم انارکلی، تاج محل، بہو بیگم اور چترلیکھا جیسی بے شمار فلموں کو ناظرین آج بھی نہیں بھولے ہیں۔

مغربی بنگال میں 4جنوری 1925/کو ایک برہمن خاندان میں شیتل بٹاولی عرف پردیپ کمار کی پیدائش ہوئی۔وہ بچپن سے ہی فلموں میں اداکاری کرنے کا خواب دیکھا کرتے تھے۔اپنے اسی خواب کو پورا کرنے کے لیے زندگی کے ابتدائی دور میں وہ تھیٹرسے وابستہ ہو گئے۔ حالانکہ اس بات کے لیے ان کے والد راضی نہیں تھے۔

 کیریئر 
جب پردیپ کمار کی عمر 17 سال تھی ، اس نے اداکاری کرنے کا فیصلہ کیا۔انھوں نے اپنے فلمی کیریئر کا آغاز بنگالی فلموں سے کیا۔ سال 1947میں پردیپ کمار کی ملاقات ڈائریکٹر دیوکی بوس سے ہوئی اور جنھوں نے اپنی بنگلہ فلم الکھنندا(1947) میں کام کرنے کا موقع دیا۔ ہدایتکار و فلمساز دیوکی بوس کی فلم الکھنندا کے ذریعے پردیپ کمار اداکار کے طور پر میں شناخت بنانے میں بھلے ہی کامیاب نہ ہوئے، لیکن یہاں سے ان کے فلمی کیریئر کا آغاز ضرور ہو گیا۔اسی درمیان انھوں نے ایک اور بنگلہ فلم بھولی نائے میں اداکاری کی۔یہ فلم کافی کامیاب رہی اور اس نے سلور جوبلی منائی جس کے بعد انھوں نے ہندی سنیما کی جانب رخ کیا ۔ اس کے بعد بھی وہ ایک اور بنگلا فلم 42 (1951) میں نظر آئے۔

بنگالی فلموں میں کامیابی پانے کے بعد پردیپ کمار بٹاولی بمبئی اور فلمستان اسٹوڈیو میں چلے گئے جہاں انھوں نے کیمرا مین دھیرن ڈے کے معاون کے طور پر کام شروع کیا۔پردیپ کمار کو اداکار کا جنون اس حد تک تھا کہ انھوں نے ہندی اور اردو زبان کی تعلیم حاصل کرنا شروع کردی۔ سال1952میں انھیں آنند مٹھ (1952) فلم میں ان کا ایک اہم کردار ادا کرنے کا موقع ملا۔حالانکہ اس فلم میں پرتھوی راج کپور جیسے عظیم اداکار بھی موجود تھے۔ اس فلم کی کامیابی کے بعد وہ ہندی فلموں میں بطور اداکار شناخت بنانے میں کامیاب رہے۔ سال 1953میں پردیپ کمار نے بینا رائے کے ساتھ فلم انارکلی (1953) شہزادہ سلیم کا کردار ادا کیا جو ناظرین کو بہت پسند آیا اور اسی کے ساتھ وہ تاریخی فلموں کے لیے پروڈیوسروں اور ڈائرکٹروں کی پہلی پسند بن گئے۔سال 1954میں ویجینتی مالاکے ساتھ ان کی فلم ناگن (1954) ریلیز ہوئی. دونوں فلمیں بہت مشہور تھیں اور ان کے گانوں من ڈولے میرا تن ڈولے، میرا دل یہ پکارے آجا نے فلموں کی کامیابی میں اضافہ کیا تھا۔ فلم ناگن کی کامیابی کے بعد وہ شائقین کے پسندیدہ اداکار بن گئے اور 1950 کی دہائی کے دوسرے نصف حصے میں ان کی فلموں میں اضافہ ہوا۔ سال 1956پردیپ کمار کے فلمی کیریئر کا سب سے اہم سال ثابت ہوا۔ اس سال ان کی دس فلمیں ریلیز ہوئیں، جن میں شری فرہاد، جاگتے رہو، درگیش نندنی، بندھن، راج ناتھ اور ہیر جیسی فلمیں شامل ہے۔اس کے بعد پردیپ کمار نے ایک جھلک (1957) عدالت (1958) آرتی (1962) چترلیکھا (1964) بھیگی رات (1965) رات اور دن، بہو بیگم (1967) جیسی کئی فلموں میں اپنی اداکاری کے جوہر دکھا کر سامعین کو مسحور کر دیا۔ انھوں نے 1960 کی دہائی میں اتنی کامیابی نہیں ملی ، اگرچہ گھوونگہٹ (1960) ، آرتی (1962) اور تاج محل (1963) کامیاب رہے۔

پردیپ کمار نے مینا کماری کے ساتھ سات فلموں میں کام کیا۔جن میں عدل جہانگیر ، بندھن (1956 فلم) ، چترلیکھا (1964)، بہو بیگم (1967)، بھیگی رات (1965)، آرتی (1962) اور نورجہاں شامل ہیں؛ جبکہ وہ آٹھ فلموں میں مالا سنہا کے ساتھ نظر آئے جن میں نیا زامنہ ، ہملیٹ ، بادشاہ ، ڈیٹٰکٹیو (1958 فلم) ، فیشن (1959 فلم) ، ایک شعلا ، دنیا نہ مانے اور مٹی میں سونا شامل ہیں۔

انھوں نے 1960 کی دہائی کی نئی اداکاراوں سادھنا ، سائرہ بانو ، ببیتا یا شرمیلا ٹیگور کے ساتھ کام نہیں کیا۔ اگرچہ، آشا پاریکھ کے ساتھ گھونگھٹ اور میری صورت تیری آنکھیں میں اور راکھی (1963) میں وحیدہ رحمان کے ساتھ نظر آئے۔

اداکاری میں یکسانی سے بچنے اور خود کو کریکٹر ایکٹر کے طور پر قائم کرنے کے لیے انھوں نے مختلف کردار ادا کیے۔اس کے بعد پردیپ کمار نے سمبندھ، محبوب کی مہندی (1971)سمجھوتہ (1973)دو انجانے (1976)دھرم ویر (1977) کھٹامیٹھا (1978)کرانتی (1981) جانور، رضیہ سلطان (1983)دنیا (1984) میرادھرم (1986)وارث (1988)جیسی کئی سپر ہٹ فلموں کے ذریعے ناظرین کے دلوں پر راج کیا۔

انھوں نے کلاکار ایوارڈ-لائف ٹائم اچیومنٹ ایوارڈ (1999) جیتا۔

تقریباً چار دہائی تک اپنی بے مثال اداکاری سے ناظرین کے دلوں میں خاص شناخت بنانے والے پردیپ کمار 27اکتوبر 2001کو کلکتہمیں 76 سال کی عمر میں اس دنیا کو الوداع کہہ گئے۔ ان کی تین بیٹیاں رینا ، مینا اور بینا بینرجی ہیں جو فلموں اور ٹی وی سیریل میں کام کرتی ہیں۔ ہیں جن میں اتران نمایاں ہے، ان کے بیٹے دیبری پرساد اور پوتیوں تنیشا ، سوپرنہ ، ریا اور ہریشتا شامل ہیں۔ بینا بنرجی کے بیٹے سدھارتھ بینرجی نے ساجد خان کی فلم ہاؤس فل 2 (2012) اور ہمت والا (2013) میں اسسٹنٹ ڈائریکٹر کی حیثیت سے کام کرچکے ہیں۔ 

 فلموں کی فہرست 

 بنگالی 
پردیپ کمار نے چند ہی بنگالی فلموں میں کام کیا جن میں الکھنندا(1947) بھولی نائے اور 42 (1951) قابل ذکر ہے۔ پردیپ کمار نے ڈاکو موہن (بنگالی میں دوشو موہن) کا کردار ادا کیا ، جو ایک بہت ہی مشہور بنگالی جرائم تھرلر سیریز "دوسو موہن" پر مبنی ایک کردار ہے۔

 ہندی 
+پردیپ کمار کی ہندی فلمیںNameYearساتھی فنکار / نوٹسآخری بازی1989شتروگھن سنہا، موسمی چٹرجی، گووندا، منداکنیرخصتی1988متھن چکرورتی، سیمی گریوال، انورادھا پٹیل، وارث1988سمیتا پاٹل، امرتا سنگھ، راج ببر، راج کرنڈاکو حسینہ1987رجنی کانت، زینت امان، راکیش روشن، رضا مرادمیرا دھرم1986جیکی شروف، امرتا سنگھ، شکتی کپور، ارونا ایرانیاونچے لوگ1985پریتی سپرو، پیچو کپور، رضا مرادایک ڈاکو شہر میں 1985اشوک کمار، سریش اوبرائے، ساریکامہا شکتی مان1985راج ببر، میناکشی ششادری، رنجیتلیلیٰ1984انیل کپور، سنیل دت، پونم ڈھلون، انیتا راج، پرانپُرانا مندر1984مونیش بہل، پونیت ایسر، آرتی گپتا، سداشیو امرا پرکرگاندھی1983بین کنگزلےرضیہ سلطان (فلم)1983بیما مالنی، پروین بابی، دھرمیندرلال چنریہ1983متھن چکرورتی، دلاری، ارونا ایرانیچلتی کا نام گاڑی1982اشوک کمار، کشور کمار، انوپ کمار، ریٹا بھدری، کرانتی1981دلیپ کمار، منوج کمار، شتروگھن سنہا، ششی کپور، ہیمامالنی، پروین بابی ، ساریکاقاتلوں کے قاتل1981دھرمیندر اور رشی کپور کے والد کا کردارپلاٹ نمبر 51981اتم کمار، امول پالیکر، ساریکا، امجد خانچمبل کی قسم1980راج کمار، شتروگھن سنہا، موسمی چترجی، امجد خانآخری انصاف1980اشوک کمار، متھن چکرورتی، زرینہ وہابلوک پرلوک1979جیتندر، جیاپرادا، امجد خان، مدن پوریتمھاری قسم 1978جتیندر، موسمی چٹرجی، نوین نشچلپرماتما1978شتروگھن سنہا، ریکھا، ارونا ایرانیکھٹا میٹھا (1978 فلم)1978اشوک کمار، پرل پدمسی، راکیش روشن، بندیا گوسوامیگھٹا1978انیل دھون، بناشری روئے، جلال آغاامر شکتی1978ششی کپور، شتروگھن سنہا، اندرانی مکرجیقلاباز1977دیو آنند، زینت امان، اسرانیسفید جھوٹ1977اشوک کمار، ونود مہرا، امول پالیکر،و دیا سنہا،  دیون ورمادھرم ویر1977شنکر شمبھو1976ونود کھنہ، للیتا پواردو انجانے1976امیتابھ بچن، ریکھا، پریم چوپڑاکاغذ کی ناؤ1975راج کرن، ساریکاچیٹالی1975دھرمندر، سائرہ بانو، شیاما، بندوہوس1974انیل دھون، نیتو سنگھ، بندو، ونود مہراجلتے بدن1973کرن کمار، کم کم ، پدما کھنہدور نہیں منزل1973سنجیو کمارسمجھوتہ1972منگیتر1972محبوب کی مہندی1971راجیش کھنہ، لینا چندوارکر، افتخارسات پھیرے1970میناکماری، شیاما، مقریہریش چندر تارامتی1970سمبندھ1968وہاں کے لوگ1967تنوجادو دلوں کی داستان1966وجنتی مالا، ششی کلا، ناصر حسین، جگدیپ، گریہدھا1967نور جہاں1967میناکماری، للیتا پوار، نگار سلطانہ، جانی واکر، مقری، ہیلن، رحمانرات اور دن1967نرگس، فیروز خان، لیلا مشرا، انوپ کماربہو بیگم1967اشوک کمار، میناکماری، جانی واکر، ہیلنافسانہ1966اشوک کمار، پدمنیمہابھارت1965ابھی بھٹیاچاریہ، دارا سنگھ، پدمنیبھیگی رات1965اشوک کمار، میناکماری، سہیلی1965چترلیکھا1964اشوک کمار، میناکماری، محمودزندگی اور موت1964سندباد علی بابا اور الہ دین1964میرے ارمان میرے سپنے1963میری صورت تیری آنکھیں1963جب سے تمھیں دیکھا ہے1963ملزم1963ہیلن، شکیلاتاج محل1963بینا رائے، وینا، رحمان، جیون، مدھومتیاستادوں کے استاد1963اشوک کمار، شکیلاآرتی1962اشوک کمار، میناکماری، ششی کلاراکھی1962اشوک کمار، وحیدہ رحمان، محمود، راج مہرا، مدن پوریپاسپورٹ1961مدھوبالا، ناصر حسین، ٹن ٹنبٹوارہ1961سنجوگ1961انیتا گوہا، شوبھا کھوٹے، راج مہرا، محموددل اپنا اور پریت پرائی1960گھونگھٹ1960بھارت بھوشن، بینا رائے، آشا پاریکھ، راجیندر ناتھمٹی میں سونا1960ماڈرن گرل1960محل کے خواب1960مدھوبالا، کشور کمار، چنچلدنیا نہ مانے1959نیا سنسار1959پیار کی راہیں1959انیتا گوہا، پران، جیون، ہیلنعدالت1958نرگس، پرانڈیٹیکٹیو1958پٹ رانی1958وجنتی مالا، ششی کلایہودی کی لڑکی1957مدھوبالا، کرشنا کماری، ہیلن، ٹن ٹنجھلک1957راجیندر کمار، وجنتی مالا، پراننیا زمانہ1957گوپی، کمو، لیلا مشرا، مالا سنہافیشن1957منوج کمار، مالا سنہا، لیلا مشراگیٹ وے آف انڈیا1957بھارت بھوشن، مدھوبالا، راج مہرا، جانی واکرہل اسٹیشن1957مس انڈیا1957پولیس1957مدھوبالا، نادرہ، راج مہراایک شعلہ1956ناصر حسین، شوبھا کھوٹے، مالا سنہا، ہیر1956جاگتے رہو1956راج کپور، سمترا دیوی، نرگسانجان1956درگیش نندنی1956عرب کا سوداگر1956راج ہٹ1956مدھوبالا، سہراب مودی، ٹن ٹنشیریں فرہاد1956مدھوبالا، اوما دت، کمل، اپسرا1955البیلی1955گیتا بالی، اوم پرکاش، جانی واکر، ٹن ٹنتاج1955بادشاہ1954مالا سنہا، اوشا کرنصبح کا تارا1954وی شانتا رام، جیاشری، نیلم بائیناگن1954وجنتی مالا، جیون، آئی ایس جوہرعدل جہانگیر1954مینا کماری، درگا کھوٹےانارکلی1953بینا رائے، نور جہاںآنند مٹھ1952پرتھوی راج کپور، گیتا بالی، بھارت بھوشن

 حوالہ جات 

 بیرونی روابط 

 ریڈف ڈاٹ کام کا ایک مضمون
 Pradeep Kumar

زمرہ:بھارتی مرد فلمی اداکار
زمرہ:کولکاتا کے مرد اداکار
زمرہ:بیسویں صدی کے بھارتی مرد اداکار
زمرہ:2001ء کی وفیات
زمرہ:بنگالی سنیما کے مرد اداکار
زمرہ:ہندی سنیما کے مرد اداکار
زمرہ:1925ء کی پیدائشیں
زمرہ:1915ء کی پیدائشیں
زمرہ:اداکار
زمرہ:مغربی بنگال کی شخصیات
زمرہ:بنگالی اداکار
زمرہ:بالی وڈ